ఆది శంకరాచార్యులు
సదాశివుడే ఆదిశంకరుల రూపంలో భూలోకంలో జన్మించారని భక్తుల నమ్మకం. కృష్ణ యజుర్వేద శాఖకు చెందిన నంబూద్రి బ్రాహ్మణ దంపతులైన ఆర్యమాంబ, శివగురులకు కేరళ లోని పూర్ణా నది ఒడ్డున ఉన్న కాలడిలో శంకరులు జన్మించారు. కాలడి ఇప్పటి త్రిచూర్కి కొద్ది మైళ్ళ దూరంలో ఉంది. ఆర్యమాంబ, శివగురులు త్రిచూర్ లోని వృషాచల పర్వతం పైన ఉన్న శివుడిని ప్రార్థించి, ఆయన అనుగ్రహంతో పుత్రుడ్ని పొందారు. పార్వతీ దేవి, సుబ్రహ్మణ్య స్వామికి ఏవిధంగా జన్మనిచ్చిందో, ఆర్యమాంబ శంకరులకి అదే విధంగా జన్మనిచ్చింది అని శంకరవిజయం చెబుతోంది. శంకరులు వైశాఖ శుద్ధ పంచమి తిథి నాడు శివుని జన్మనక్షత్రమైన ఆరుద్రలో సూర్యుడు, శని, గురుడు, కుజుడు ఉచ్ఛస్థితిలో ఉండగా జన్మించారు. ఆదిశంకరుల జన్మ సంవత్సరం గురించి కొన్ని భేదాభిప్రాయాలు ఉన్నాయి. శృంగేరి శంకరమఠం ప్రకారం శంకరులు క్రీ.శ. 788 లో జన్మించారు, కంచి మఠం ప్రకారం స్వామి రెండు వేల సంవత్సరాలకు పూర్వం, క్రీ.పూ. 509 సంవత్సరంలో జన్మించారు.
అమ్మినేని శ్రీరామకృష్ణ
వీరు గ్రామంలోని సాధారణ రైతు కుటుంబీకులైన శ్రీ సత్యనారాయణ, చంద్రమ్మ దంపతుల కుమారుడు. ఏదైనా సాధించాలనే పట్టుదలతో మందుకు సాగినారు. వ్యవసాయంలో తండ్రికి సాయం చేస్తూనే చదువుకున్నారు. అంచెలంచెలుగా ఎదిగి నేడు ఉపాధ్యాయుల నియోజకవర్గం నుండి శాసనసభ్యులుగా ఎన్నికైనారు. వీరి తండ్రి శ్రీ సత్యనారాయణ, 88 సంవత్సరాల వయస్సులో, 2015, జూన్-15వ తేదీనాడు, గ్రామంలోని తన స్వగృహంలో, గుండెపోటుతో కాలంచేసారు. [ఈనాడు కృష్ణా; 2015, మార్చి-26; 11వపేజీ] & [ఈనాడు అమరావతి; 2015, జూన్-16; 8వపేజీ]